**Styremøte I Sleneset Båtforening den 21. April 2021!**

Følgende styremedlemmer var til stede:

Styreleder: Helge Oddøy

Nestleder: Thore Thorolvsen

Kasserer: Steinar Joakimsen

Styremedlem: Agnar Olsen

Styremedlem: Dan Kristian Larssen

1.Varamedlemm: Willy Hansen, møtte for Styremedlem og styrets sekretær Irene Selsøyvoll

Styreleder åpnet møte kl. 1825 og ønsket alle velkommen.

Styreleder orienterte styre om møtets hoved agenda som var om Sleneset Båtforening skulle avholde 2021 årets Vårslepp eller om møte skulle ta avgjørelse om kanselering.

Styreleder orienterte også styre om fremdriften av installasjon av data fiber til foreningens klubbhus. Det var ikke kommet noen nye momenter til denne sak og forventningen pr. dags dato var at installasjon vil bli utført den 30. April. 2021.

Ny strømsøyle no 3 på flytebryggen var nå montert og operativ igjen.

**Sak 07/21**

**Arrangering av Vårslepp 2021!**

Styreleder tok opp til drøftelse 2021 Vårslepp arrangementet! Etter noen drøftinger og vurdering hvor myndighetenes pålagte Corona-restriksjoner for forsamlinger og arrangementer ble lagt til grunn ble **Styret enstemmig enig om å avlyse Vårsleppet som var planlagt for datoene 4 - 5 og 6 juni 2021.**

Avlysningen vil bli publisert i sosiale media og på Båtforeningen egen hjemmeside..

**Sak 07/21**

**Revidering av foreningens budsjett for 2021.**

Kasserer fremla et revidert årsbudsjett for 2021.

Kasserer redegjorde for årsaken av redigeringen, avlysingen av årets Vårslepp.

Ettersom vedtaket om å avlyse årets Vårslepp nå er gjort så vil det bli justeringer/endringer i foreningens 2021 budsjett.

De budsjetterte driftsinntektene vil bli redusert med 120.000 og vil dermed ende på 245.000 versus det opprinnelig budsjett på 365.000.

De budsjetterte driftskostnadene vil bli redusert med 90.000 og vil ende på 220.000 versus opprinnelig budsjett på 310.000.

Driftsresultatet vil da ende på 25.000 versus opprinnelig budsjett på 55.000 .

Regnes det med de endringer i de budsjetterte Finansposter så vil 2021 årsbudsjett gå i minus med 24.000.

Styre sa seg ening i det fremlagte reviderte årsbudsjett og ble dermed enstemmig vedtatt.

**Sak 08/21**

**Styreleder fremla og orienterte styre vedrørende de bestilte vimpler til foreningen.**

Styreleder hadde mottatt en orientering fra leverandøren om at den første forsendelsen av

 vimplene hadde en meget svak misfarge. Denne første forsendelsen var så blitt kansellert

av leverandøren og nye vimpler uten misfarge vil bli levert!

Leverandøren var så kommet med et tilbud til foreningen å beholde disse svakt misfargede vimpler til halv pris.

Dette vil i så måte utgjøre tilleggskostnad på 3.500!

Styre hadde ingen motforestillinger mot at forening godtok dette tilbudet og det ble således enstemmig vedtatt å gå til innkjøp av disse ekstra og svakt misfargede vimpler.

Styreleder takket for oppmøte og møte ble hevet kl 1920

Referent: Thore Thorolvsen, Nestleder